[{"text_idx": "#000003", "text": "Mae Steve Dimmick wedi\u2019i benodi\u2019n Gyfarwyddwr Masnachol yn yr elusen gofrestredig Awen Cultural Trust a\u2019i his-gwmni masnachu sy\u2019n eiddo\u2019n llwyr, Awen Trading Ltd, gan gymryd agwedd entrepreneuraidd a strategol at gynhyrchu incwm ar draws y sefydliad cyfan."}, {"text_idx": "#000004", "text": "Bydd Steve, sy\u2019n wreiddiol o Flaina, yn gyfrifol am nodi cyfleoedd busnes a buddsoddi newydd a fydd, yn eu tro, yn cefnogi cynaliadwyedd Awen a\u2019i gallu i gael effaith gadarnhaol ar fywydau pobl a chymunedau De Cymru."}, {"text_idx": "#000006", "text": "Dywedodd y Prif Weithredwr, Richard Hughes, y bydd Steve yn chwarae rhan allweddol wrth ddatgloi\u2019r potensial masnachol sylweddol ar draws grw\u0302p Awen, diolch i\u2019w brofiad busnes uchel ei barch ynghyd a\u0302\u2019i angerdd dros gefnogi amcanion elusennol ehangach Awen."}, {"text_idx": "#000007", "text": "\u201cMae pwrpas Awen o 'wneud bywydau pobl yn well', a'n gwerthoedd craidd, yn wir atseinio gyda Steve. Fel entrepreneur a sylfaenydd sawl cwmni sy\u2019n wynebu\u2019r cyhoedd, mae\u2019n deall pwysigrwydd ac egwyddorion datblygu busnes cymdeithasol lle mae cynhyrchu refeniw yn cael ei danategu gan y genhadaeth gymdeithasol a gwreiddio diwylliant cwsmer yn gyntaf."}, {"text_idx": "#000008", "text": "\u201cWrth i Awen barhau i dyfu a chadarnhau ei henw da fel sefydliad blaengar, uchelgeisiol, mae penodiad Steve yn amserol o ran gyrru trwy gynlluniau presennol tra hefyd yn chwilio am gyfleoedd newydd ar gyfer y dyfodol. Edrychwn ymlaen at groesawu Steve i\u2019r Ti\u0302m Arwain Gweithredol, lle bydd yn ychwanegu cymaint o werth a chefnogaeth wrth lunio ein llwyddiant yn y dyfodol.\u201d"}]